kardosdrur/scandi-wiki huggingface dataset:
Krummerne - alt på spil

Krummerne - alt på spil er en dansk spillefilm fra 2014, der er instrueret af Barbara Topsøe-Rothenborg efter manuskript af John Stefan Olsen. Filmen er den femte i serien om Krummerne, der er baseret på Thøger Birkelands historier.

Handling 
Krumme er ked af, at han ikke har nogen cykel, da skolen skal køre løb mod naboskolen i en konkurrence på mountainbike. Mor er pædagog og bliver fyret, hvis hun ikke uddanner sig til leder. Der kræves flere dygtige ledere til at drive en børnehave, når der ikke er så mange pædagoger tilbage. Far er lærer på Krummes skole og har problemer med alle de nye regler. Far vil helst bare undervise i sløjd, hvor han eksperimenterer med sine opfindelser, der tit forvolder en del skade. Fars drøm er at opfinde en transformator, der kan spare strøm. Indtil videre har alle forsøg vist det modsatte. Stine skal på ekskursion til Paris, men har ikke penge til turen. Og hun mangler tøj. Far og mor lover at betale, når de har vundet i Lotto. Grunk er sur over de mange temaer, der er i hans børnehave. Snart er det grankogler og dernæst muldvarper. Når samtidig Far siger op for at blive opfinder, og et par svindlere er ved at få alle smidt ud af ejendommen, og Grunk hjælper Far med at opfinde, så er det ikke så mærkeligt, at Krumme synes det er svært at være 11 år.

Medvirkende 
 Victor Stoltenberg Nielsen - Krumme
 Henning Valin - Far
 Lisbeth Wulff - Mor
 Martine Ølbye Hjejle - Stine
 Luca Reichardt Ben Coker - Grunk
 Kirsten Norholt - Fru Olsen
 Tommy Kenter - Vicevært Svendsen
 Rasmus Baltzersen - Tom
 Annabella Sørensen - Yrsa
 Mia Lyhne - Yrsas mor
 Frederik Nørgaard - Lærer Jansen
 Preben Kristensen - Skoleleder
 Jens Jørn Spottag - Advokat Niels Borch
 Lars Bom - Bankdirektør Bent Holst
 Anton Petrov Vammen - Hans
 Albert Rosin Harson - Anton
 Mustapha Cole - Mohammed
 Aron Bratlann - Dennis
 Mia Aunbirk - Louise
 Berfin Guclu - Aila
 Cornelia Kruse - Mora
 Lin Kun Wu - Wong
 Morten Christensen - Journalist
 Jacob Simonsen - Fotograf
 Nina Christrup - Mejse
 Anders Brink Madsen - Politimand

Referencer

Eksterne henvisninger 
 

Børnefilm fra Danmark
Danske film fra 2014
Alt på spil
Dansksprogede film
Et hjørne af paradis

Et hjørne af paradis er en dansk spillefilm fra 1997, der er instrueret af Peter Ringgaard efter manuskript af ham selv, John Bernstein og Bob Foss.

Handling 
Filmen er baseret på en virkelig historie om den svenske botaniker Nils Oluf Vesterberg og danskeren Karen Mogensen. I filmen mødes parret i slutningen af 50'erne i Sverige og forelsker sig i hinanden. Med hjælp fra hans far drager de af sted til Costa Rica for at opbygge en ny tilværelse, fjernt fra civilisationen og i nærkontakt med naturen. Spørgsmålet er, om berømmelsen kan beskytte dem og deres drøm om et paradis på Jorden.

Medvirkende 
 Samuel Fröler - Nils von Ekelöw
 Trine Pallesen - Anna
 John Savage - Padre Louis
 Miguel Sandoval - Don Diego
 Penélope Cruz - Dona Helena
 Ramiro Huerta - Ricardo
 Lennart Hjulström - Carl von Ekelöw
 Björn Granath - Professor Andersson
 Pär Ericson - Professor Rylander
 Pedro Armendariz - Minister
 Daniel Martínez - Kaptajn Garcia
 Jesus Ochoa - Scarface
 Damian Delgado - Indianer
 Carmen Delgado - Kvinde
 Andrea Sisniega - Sekretær
 Oscar Castaneda - Mestis
 Jorge Becerril - Rig sanger
 Abel Woolrich - Fattig sanger
 Leif Forstenberg - Majoren
 Lia Boysen - Svensk pige til dans

Referencer

Eksterne henvisninger 
 

Film fra Danmark (administrationskategori)
Spillefilm fra Danmark
Danske film fra 1997
Fangen (film fra 1965)

Fangen er en film instrueret af Johannes Våbensted efter eget manuskript.

Handling 
Handlingen udspilles på Københavns slot i Frederik den 3.s regeringstid og er koncentreret om det dramatiske døgn den 13.-14. november 1663. Det er aften. I de skumle gader går vægteren sin runde, og med ham føres man gennem 1600-tallets København til slottet med det dystre og berygtede Blåtårn. Her, i Leonoras celle, sidder slotsfogeden og drikker og gantes med den halvsindssyge fangevogterske for at plage, ydmyge og provokere Leonora, der ligger tavs i sin seng.

Referencer

Eksterne henvisninger 
 

Spillefilm fra Danmark
Danske film fra 1965
Preludium

Preludium er en film instrueret af Johan Melin efter eget manuskript.

Filmen er indspillet i samarbejde med The Good Army - et "kollektiv af kreative mennesker". Preludium opstod som en protest mod, hvor svært det var at få penge som en debuterende instruktør, og er en non-profit-spillefilm.

Preludium foregår uden klip fra Nørrebro Station til Nørreport Station med et livligt Nørrebro som baggrund, mens skæbner mødes. Filmen blev optaget fem gange, men den endelige version er optaget på dagen hvor Iran vandt Asian Cup, og den nationale sejrsrus gennem Nørrebrogade er en uventet aktiv medspiller. 

Information anmeldte filmen som "temmelig ujævn".

DFI skriver: "Filmen er én lang dynamisk bevægelse på en enkelt sommeraften, hvor en lille håndfuld personer krydser veje i deres søgen efter lykken og hinanden på Nørrebrogade i København. Ruth leder efter sin elskede Milovan og får hjælp af den spirituelle terapeut Lars Hviid, ikke helt uden seksuelle bagtanker."

Referencer

Eksterne henvisninger 
 

Spillefilm fra Danmark
Danske film fra 2008
Danske film omhandlende København i 2000-tallet
De vilde svaner (film fra 2009)

De Vilde Svaner er en film instrueret af Peter Flinth og Ghita Nørby efter manuskript af Jesper W. Nielsen og Dronning Margrethe 2., baseret på H.C. Andersens eventyr De Vilde Svaner. Margrethe 2. lavede desuden scenografi og kostumedesign til filmen.

Handling 
Den lille prinsesse Elisa lever lykkeligt med sine 11 brødre, da deres far, Kongen, gifter sig igen. Kongen er forblændet af den nye Dronnings skønhed og trolddomsmagt, så han sender Elisa bort, samtidig med, at Dronningen forvandler brødrene til svaner. Med hjælp fra en gammel kone genfinder hun sine brødre, der nu er svaner om dagen, men mennesker om natten. Hun vil gøre alt for at frelse sine brødre. Feen Fatamorgana viser hende i en drøm, hvordan hun skal sy 11 panserskjorter af nældehør, for at de kan få deres menneskeskikkelse igen. Men indtil det er sket, må hun være stum.

Medvirkende 
 Stine Fischer Christensen - Elisa
 Jens Jørn Spottag - Kongen
 Benedikte Hansen - Dronningen
 Ghita Nørby - Fatamorgana / Den gamle kone
 Søren Sætter-Lassen - Ærkebiskop
 Thure Lindhardt - Prins Albrecht
 Helle Hertz - Berthe
 Mads M. Nielsen - Den unge konge
 Mads Hjulmand - Prins Eberhard
 Frej Spangsberg Lorenzen - Prins Konrad
 Emma B. Marott - Unge Elisa
 Heidi Ryom - Lamia

Referencer

Eksterne henvisninger 
 

Børnefilm fra Danmark
Danske film fra 2009
Dansksprogede film
Bridgend (film)

Bridgend er en spillefilm instrueret af Jeppe Rønde efter manuskript af Jeppe Rønde, Torben Bech og Peter Asmussen.

Handling 
Teenagepigen, Sara, og hendes far, Dave, flytter til en lille walisisk landsby i Bridgend County. Landsbyen er plaget af selvmord blandt de unge indbyggere, og Sara forelsker sig hovedløst i en af de lokale drenge. Imens prøver Dave som landsbyens nye politimand at stoppe den mystiske række af selvmord. Filmen er baseret på de mystiske selvmords hændelser, som skete i Brigend County, en lille tidligere kulmineprovins i Wales. Mellem 2007 og 2012 begik 79 selvmord i området. De fleste af ofrene var teenagere, som hængte sig uden at efterlade et selvmordsbrev. I seks år fulgte dokumentaristen, Jeppe Rønde teenagere fra området og skrev manuskriptet på baggrund af deres livshistorier. "Bridgend" er Røndes fiktionsdebut. Filmen er alene skudt i Bridgend og med mange af de lokale teenagere som skuespillere. Historien fokuserer på forholdet mellem de udsatte teenagere og deres forældre, der efterlades i mørke, da de uforklarlige selvmord efterhånden udspiller sig som strafferitualer.

Medvirkende 
 Hannah Murray
 Steven Waddington
 Josh O'Connor
 Adrian Rawlins

Referencer

Eksterne henvisninger 
 

Danske film fra 2015

Film fra Danmark (administrationskategori)
Spillefilm fra Danmark
Far til fires vilde ferie

Far til fires vilde ferie er en dansk spillefilm fra 2015, der er instrueret af Giacomo Campeotto efter manuskript af Jens Korse.

Handling 
Familiens længe ventede ferie ved Vadehavet bliver truet af, at Far bliver mistænkt for at være indbrudstyv. Familien gør alt for at bevise hans uskyld - men Fars uheldige handlinger får ham til at se mere og mere mistænkelig ud i de lokales øjne. Til sidst må Lille Per selv gøre noget ulovligt for at finde de rigtige tyve. Men det er ved at gå galt og pludselig er hele øen overbevist om, at Far er skyldig og at familien skal væk fra øen. I sidste øjeblik finder Lille Per det afgørende spor i jagten på de rigtige tyve, men selv dér lykkes det ikke. Så hele familien må gå sammen i en vild plan for at sikre, at tyvene ikke slipper væk fra øen.

Medvirkende 
 Jesper Asholt - Far
 Kurt Ravn - Onkel Anders
 Kirsten Lehfeldt - Fru Sejersen
 Sigurd Philip Dalgas - Lille Per
 Emilie Werner Semmelroth - Søs
 Karoline Hamm - Mie
 Rasmus Johnbeck - Ole
 Allan Hyde - Peter
 Joen Højerslev - Eigil
 Joakim Ingversen - Hans
 Søs Egelind - Britt
 Sif Vinholdt Bøgehave - Natalie
 Martin Brygmann - Mogens
 Ingebeth Solveig Drost - Politikvinde
 Thomas Voss - Politimand
 Nima Nabipour  - Politimand
 Sebastian Klein - Mand med stige
 Uffe Kristensen - Traktorfører

Referencer

Eksterne henvisninger 
 

Danske film fra 2015
Børnefilm fra Danmark
Dansksprogede film
vilde ferie
Den kæmpestore bjørn

Den kæmpestore bjørn er en animationsfilm fra 2011 instrueret af Esben Toft Jacobsen efter manuskript af Jannik Tai Mosholt og Esben Toft Jacobsen.

Handling 
Jonathan og hans lillesøster, Sophie er på ferie hos deres bedstefar. Jonathan gør alt hvad han kan for at slippe af med Sophie, men da det endelig lykkes, er det på en helt anden måde end Jonathan havde forestillet sig. Sophie bliver kidnappet af en gigantisk bjørn, og nu må Jonathan finde Sophie dybt inde i skoven og få hende med hjem. Snart er de blandet ind i kampen mellem skovens jæger og den kæmpe bjørn, og først da Jonathan og Sophie finder sammen og accepterer hinanden, kan de redde sig selv, skoven og bjørnen fra destruktion.

Referencer

Eksterne henvisninger 
 

Animationsfilm fra Danmark
Danske film fra 2011
Eventyrfilm fra Danmark
Dansksprogede film
Opbrud (film fra 2005)

Opbrud er en film instrueret af Jacob Grønlykke efter manuskript af Jacob Grønlykke og Mogens Rukov.

Handling 
Elias er på legetøjsmesse i Paris. Hjemme sidder hans kone Hannah sammen med hele familien og venter på at Elias skal komme hjem. De har arrangeret en surprise party i anledning af, at Elias fylder 60. Elias har intetanende besluttet at blive i Paris og fejre sig selv. Da det går op for familien hjemme i Danmark sætter det gang i en lavine af begivenheder, der får familiens mange fortrængte konflikter frem i lyset, men også giver anledning til endelig forsoning.

Referencer

Eksterne henvisninger 
 

Spillefilm fra Danmark
Dansksprogede film
Danske film fra 2005
Mistænkt (film fra 1947)

Mistænkt er en stumfilm fra 1947, instrueret af Holger Jensen efter eget manuskript. De medvirkende er børn og voksne fra Raadmandsgades Skole.

Handling 
Bankbud A. Petersen bor med sin kone og sine fire børn, Hans, Lise og Hanne, der går i skole, og den lille Ole, på Nørrebro. Det er en lykkelig familie, indtil faderen en dag bliver overfaldet af en røver, der stjæler en stor sum af bankens penge fra ham. Politiet vil ikke tro på hans forklaring, og han bliver fængslet, mistænkt for at have opdigtet overfaldet for selv at tilegne sig pengene. Så tager børnene affære.

Referencer

Eksterne henvisninger 
 

Børnefilm fra Danmark
Stumfilm fra Danmark
Danske film fra 1947
Undskyld jeg forstyrrer

Undskyld jeg forstyrrer er en film instrueret af Henrik Ruben Genz efter manuskript af Henrik Ruben Genz og Maja Jul Larsen.

Handling 
 
Undskyld jeg forstyrrer er en skæv kærlighedskomedie om den unge smukke, men forvirrede, Helene, der ifølge sin dominerende mor er kommet til verden som et 'teknisk uheld'. Helenes søgen efter sin ukendte far fører hende til et lille skrantende københavnsk teater. Godt hjulpet af morens hund, som Helene i øvrigt altid har stået i skyggen af, lykkes det hende at komme helt tæt på teaterdirektøren og resten af det hårdt pressede persongalleri. Det bliver en overrumplende rejse, hvor alt vendes op og ned, og hvor Helene ikke nødvendigvis finder det hun søgte, men noget andet - og meget større.

Referencer

Eksterne henvisninger 
 

Spillefilm fra Danmark
Danske film fra 2012
Film instrueret af Henrik Ruben Genz
Dansksprogede film
Velsignelsen

Velsignelsen er en film instrueret af Heidi Maria Faisst efter eget manuskript.

Handling 
Katrine og Andreas er et par i starten af 30'erne. De bliver forældre for første gang til en yndig lille pige. Alt er tilsyneladende glæde og idyl, lige til Andreas må tage til Amsterdam nogle dage med sit arbejde. Katrine har svært ved sin rolle som mor og rækker ud efter sin egen mor Lise for at få hjælp. Men det, der skulle have været en hjælp og en støtte for Katrine, bliver til en kamp. En kamp for at skabe et bånd til sin nyfødte datter og samtidig forsøge at finde vejen gennem et snørklet og betændt forhold til sin dominerende mor. Katrine prøver at finde sin plads i en ny tilværelse, der langsomt synes at gå i opløsning.

Referencer

Eksterne henvisninger 
 

Spillefilm fra Danmark
Danske film fra 2009
Dansksprogede film
Forstærkningsmanden

Forstærkningsmanden er en stumfilm fra 1912 instrueret af H.O. Carlsson efter eget manuskript.

Handling 
Skildringer fra krigen mellem Danmark og Tyskland 1864.

Referencer

Eksterne henvisninger 
 

2. Slesvigske Krig
Stumfilm fra Danmark
Danske film fra 1912
Dokumentarfilm fra Danmark
Jungledyret

Jungledyret er en film instrueret af Stefan Fjeldmark og Flemming Quist Møller, som også har skrevet manuskriptet. Filmen er baseret på figuren Jungledyret Hugo, som Møller skabte i 1988 i bogen af samme navn. Filmen er den første spillefilm produceret af det danske animationsstudie A Film.

Filmen er helt traditionelt animeret på papir med blyant og derefter har man malet tegninger og klippet karaktererne ud, så man kunne tilføje dem til såkaldte animationsceller. Baggrundene er tegnet og malet for sig og de bevægelige celler lægges oven på dem.

Handling 
Tegnefilm om Hugo, et af verdens sjældneste og mest nuttede dyr. Han bor i regnskoven, men efterstræbes af filmstjernen Izabella og hendes multimilliardær mand, Conrad. De vil gøre Hugo til stjerne i filmen Skønheden og kæledyret. Hugo flygter og havner ved et uheld i en sæk bananer, der er på vej til København. I storbyen er Hugo en ensom flygtning, som oplever mange farlige og spændende eventyr. Izabella og Conrad er hele tiden i hælene på ham, og han længes frygteligt efter junglen. Efter en dramatisk flugt gennem byens kloakker kommer han ombord på et skib, der sejler hjem igen til junglen og alle hans venner dér.

Stemmer 

 Jesper Klein - Hugo (talestemme) og Dellekaj
Mek Pek - Hugo (sangstemme)
 Kaya Brüel - Rita
 Søs Egelind - Zik og Zak
 Jytte Abildstrøm - Izabella Scorpio
 Flemming Quist Møller - Conrad Cupmann
 Anne Marie Helger - Puddelens Sabina
 Helle Ryslinge - Ritas mor
 Thomas Winding - Fortæller

Yderligere stemmer 

 Anne Maria Ottersen
 Axel Strøbye
 Carl Quist Møller
 Christian Sievret
 Emil Tarding
 Jannie Faurschou
 Karsten Kiilerich
 Kirsten Rolffes
 Laila Miermont
 Mia Lerdam
 Pia Bovin

Referencer

Eksterne henvisninger 
 

Animationsfilm fra Danmark
Danske film fra 1993
Jungledyret Hugo 2 - den store filmhelt

Jungledyret Hugo 2 - den store filmhelt er en dansk animationsfilm fra 1996, der er instrueret af Flemming Quist Møller, Jørgen Lerdam og Stefan Fjeldmark efter manuskript af Møller. Filmen er en efterfølger til Jungledyret Hugo fra 1993. Filmen blev efterfulgt af Jungledyret Hugo 3 - fræk, flabet og fri i 2007.

Handling 
Rævepigen Rita sidder uden for rævegraven og længes efter Hugo, der hjemme i junglen længes efter Rita. Imens smedes der skumle planer: Mangemilliardæren Conrad har ikke opgivet at tjene endnu flere penge ved at producere storfilmen Skønheden og Kæledyret med Hugo i rollen som kæledyret. Alt er klar til optagelse, kun det supersjældne jungledyr Hugo mangler.

Stemmer 

 Jesper Klein - Hugo (talestemme)
 Mek Pek - Hugo (sangstemme)
 Kaya Brüel - Rita
 Flemming Quist Møller - Conrad Cupmann
 Louise Fribo - Miss Sensuella
 Ole Fick - Dr. Sturmdrang
 Søs Egelind - Zik og Zak
 Helle Ryslinge - Ritas mor
 Benny Hansen - Gris

Yderligere stemmer 

 Anton Quist Møller
 Ditte Gråbøl
 Gustav Magic-Nullermand
 Kirsten Lehfeldt
 Tatianna S. Gloerfeldt-Tarp
 William Savarese

Kor 

 Marie Carmen Koppel
 Bobo Moreno

Referencer

Eksterne henvisninger 
 

Film fra Danmark (administrationskategori)
Animationsfilm fra Danmark
Danske film fra 1996
Jungledyret Hugo 3 - fræk, flabet og fri

Jungledyret Hugo 3 - fræk, flabet og fri er en dansk animationsfilm fra 2007, der er instrueret af Flemming Quist Møller og Jørgen Lerdam efter manuskript af førstnævnte. Filmen er en efterfølger til Jungledyret Hugo fra 1993 og Jungledyret Hugo 2 - den store filmhelt fra 1996.

Handling 
Jungledyret Hugo jages af folk, der vil tjene penge på hans sjældenhed, men uanset farerne nyder han ubesværet skoven, sin veninde Rita og Dellekajs frikadeller. Da han tages til fange og flyves til Junglandia, følger hans venner hurtigt trop for at redde ham. Vil Hugo slippe fri af sit fangenskab?

Stemmer 
 Jesper Klein - Hugo og DelleKaj
 Mek Pek - Hugo (sang)
 Kaya Brüel - Rita
 Claus Ryskjær - Professor Strix
 Ole Fick - Dr. Sturmdrang
 Anne Marie Helger - Donna Prima
 Søs Egelind - Zik og Zak
 Dick Kaysø - General Maximus
 Peter Frödin - Jean Satin
 Flemming Quist Møller - Pedro
 Nis Bank-Mikkelsen - Jaguar
 Esben Pretzmann
 Ditte Gråbøl
 Lisbet Dahl
 Morten Holst

Referencer

Eksterne henvisninger 
 

Film fra Danmark (administrationskategori)
Animationsfilm fra Danmark
Danske film fra 2007
Mennesker bliver spist

Mennesker bliver spist er en film instrueret af Erik Clausen, der har skrevet manuskript med Louise Clausen.

Handling 
Herluf er en pligtopfyldende mand, far og mekaniker, der i mange år har været ganske lykkeligt gift med Ingelise. Deres ægteskab er blevet lidt for meget rutine, og på det seneste har Ingelise sågar indledt en affære med en kollega. Ingelise er i fuld gang med at arrangere deres datter Gittes tredje bryllup, men det kunne Herluf nu godt undvære, for det er ham og Ingelise, der må punge ud. Og Herluf er begyndt at glemme ting. En dag melder han en bil klar på værkstedet, uden at bremserne virker, og da den kort efter kører galt, sender mester ham hjem på en tænker. Herluf er chokeret, og en dag kommer han ikke hjem, som han plejer. Ingelise og hele familien opdager, hvor meget de savner ham og tager deres liv og relationer op til revision.

Referencer

Eksterne henvisninger 
 

Spillefilm fra Danmark
Danske film fra 2015
Dansksprogede film
Guld der hævner

Guld der hævner er en film instrueret af ubekendt efter manuskript af Emma Pedersen.

Handling 
Kinografens Indsats i Juleunderholdningen er en dansk Guldgraverfilm, der handler om to Venner, som ovre i Klondyke omsider finder det efterstræbte Guld. Den Ene røver ogsaa den Andens Part og dukker senere i Europa op som en rig Mand. Men Nemesis rammer ham ved et Maskebal, hvor han afsløres. Og samtidig med, at hans Formue gaar over paa de rette Hænder, forenes den uge Pige, med hvem han har tiltvunget sig Forlovelse, men den Mand, hun i Virkeligheden elsker (udateret avisudklip).

Referencer

Eksterne henvisninger 
 

Stumfilm fra Danmark
Danske film fra 1914
Rovdrift (film)

Rovdrift er en film instrueret af Emil Ishii efter manuskript af Emil Ishii.

Handling 
Laura er bartender i København, og en aften tager hun en taxa hjem efter arbejde. Det viser sig at være en fatal beslutning, for lige netop denne chauffør har helt andre hensigter end at efterkomme Lauras ønske.

Referencer

Eksterne henvisninger 
 

Danske film fra 2009
Spillefilm fra Danmark
Danske film omhandlende København i 1900-tallet
Omfavn mig måne

Omfavn mig måne er en film instrueret af Elisabeth Rygård efter manuskript af Elisabeth Rygård, Yüksel Isik.

Handling 
Omfavn mig måne" foregår i en lille tyrkisk landsby, hvor drengen Osman oplever tilværelsens op- og især nedture. Hans far er i dyb krise med farfaderen - de kan ikke tale sammen, hans mor er næsten konstant tvær og utilgængelig. Hvad er det for en verden, de voksne lever i. Det er ikke underligt, hvis den lille dreng har svært ved at forstå dem. Han prøver dog hele tiden at vige udenom den tillukkede voksenverden og leve et liv baseret på kærlighed i børnehøjde.

Referencer

Eksterne henvisninger 
 

Film fra Danmark (administrationskategori)
Spillefilm fra Danmark
Danske film fra 2002
The Weight of Elephants

The Weight of Elephants er en film instrueret af Daniel Joseph Borgman efter eget manuskript.

Handling 
Tre børn i en naboby er blevet bortført. For den 11-årige Adrian, der tilbringer sine dage alene med at fantasere om alle de ting, som på en gang tiltrækker og skræmmer ham, sætter det gang i forestillingerne. Adrian, der er forældreløs og bor sammen med sin bedstemor og sin nedbrudte onkel i en stille, lille by i New Zealand, ser verden hastigt ændre sig. Hans bedste ven, Clinton, dropper ham til fordel for skolens seje drenge, hans onkel opfører sig tiltagende underligt, og en familie flytter ind ved siden af. Adrian indleder et venskab med sin nye nabo, den jævnaldrende Nicole, en vild og særpræget pige med en mystisk fortid.

Referencer

Eksterne henvisninger 
 

Film fra Danmark (administrationskategori)
Tyske film fra 2013
Spillefilm fra Danmark
Danske film fra 2013
Film fra New Zealand
Franske film fra 2013
En, to, tresomt

En, to, tresomt er en dansk spillefilm fra 2014 med instruktion og manuskript af Claus Bjerre.

Handling 
Siff er sexologistuderende og netop flyttet sammen med sin kæreste Lucas. Hendes nære veninden Maria får midlertidigt lov til at sove på deres sofa, selv om Lucas ikke er vild med ideen. Umiddelbart ser det ud til at de to veninder har krammet på den passive og flegmatiske Lucas. Men da Siff rejser på weekend-kursus med studiet har Lucas og Maria sex. Bagefter vil Siff smide Maria ud, men kan ikke, og Lucas lover Siff, at det aldrig sker igen. Men det gør det. For Maria og Lucas er stadig tiltrukket af hinanden. Ingen af dem ønsker at bryde op. Heller ikke Siff. Løsningen bliver, at de to veninder deler Lucas og sover med ham på skift. Men Siff ved fra sit sexologistudie, at flerforhold ender galt uden klare aftaler. Så de skriver en sexkalender for at holde styr på deres ménage à trois. Siff prøver tappert at være absolut åben, men fanges i sit eget frisind, og må til sidst erkende, at hun er nødt til at sætte en grænse.

Medvirkende 
 Siff Gyllenborg Lundgreen - Siff
 Maria Cordsen - Maria
 Lucas Alexander - Lucas
 Magnus Bruun Nielsen - Barfyr
 Morten Bøje Stensgaard Larsen - Barfyr
 Sara Klein - Sexologistuderende
 Signe Huss - Sexologistuderende
 Rasmus Balling - Sexologistuderende
 Andreas Andersen - Badmintonfyr
 Hilal Lamaa - Badmintonfyr
 Thomas Dalmo Nommesen - Badmintonfyr

Referencer

Eksterne henvisninger 
 

Spillefilm fra Danmark
Danske film fra 2014
Dramafilm fra Danmark
Min søsters børn og guldgraverne

Min søsters børn og guldgraverne er en film instrueret af Niels Nørløv efter manuskript af Claudia Boderke, Lars Mering, Michael Obel, Jonathan Vanger og Eric Leca. Filmen er en del af filmserien Min søsters børn.

Ekstrabladet og ekkofilm.dk gav filmen to ud af seks mulige stjerner, mens Berlingske var mere positive og gav filmen fire ud af seks mulige stjerner.

Handling 
Min søsters børn opdager ved et tilfælde, at deres tipoldefar udvandrede som guldgraver til Canada, og at de stadigvæk har familie derovre. De kommer i kontakt med en grandtante, som inviterer dem på besøg. Det viser sig, at der er en historie om en gammel guldmine og et skattekort. Snart rammes børnene af guldfeber i jagten på skatten, som muligvis stadig ligger gemt i den gamle guldmine. På vej ud for at finde minen bliver de overrasket af Canadas vildnis, natur, dyrefauna og ikke mindst to forbryderiske guldgravere, som også vil have fat i skatten.

Referencer

Eksterne henvisninger 
 

Børnefilm fra Danmark
Danske film fra 2015
Dansksprogede film